Ararakŭaro jam la duan fojon gastigas ĉi tiun aranĝon. Ĉi-foje la evento okazos en la plej taŭga loko de la urbo, nome en la Sociala Komerca Servo (SESC), enlande vaste konata pro ĝiaj klerigaj, distraj kaj kapabligaj agadoj favorantaj kaj respektantaj la kulturan diversecon de la lokanoj.
#000000
Ĝia situo meze de la ŝtato San-Paŭlo estigas favoran okazon al partopreno de pluraj ret-aktivaj esperantistoj, kaj eĉ de iuj viglaj esperantaj grupoj, loĝantaj ĉirkaŭ la gasturbo. Ankaŭ aliaj ŝtatanoj estas ege bonvenaj al tiu regiona aranĝo, kiu montras signon de renoviĝo kaj adaptiĝo al la bezonoj de nuntempaj movadanoj.
#000001
Estu bonvenaj al Ararakŭaro oktobre!
#000002
Multaj homoj ĉiujare eklernas Esperanton, sed kurioze ili apenaŭ uzas la lingvon por akiri novajn konojn. Prove helpi al solvo de tiu mistero, la organizantoj invitos preleganton por prezenti la kongresan temon "Esperanto kiel peranto de aliaj konoj" kaj ankaŭ por enkonduki la postan debaton kunhelpe de du pliaj invititaj esperantistoj.
#000003
Kiel klarigi ke potenca ilo kia Esperanto, konata de tiom diversaj homoj, en pli ol cento da landoj, ĝuas tiel malgrandan spacon en la vivo de siaj uzantoj?
#000004
Malfermu spacon en via agendo kaj venu partopreni tiun debaton oktobre en Ararakŭaro!
#000005